CELEX: 32020D2032
Language: da
Date: 2020-12-10 00:00:00
Title: Rådets afgørelse (FUSP) 2020/2032 af 10. december 2020 om ændring af afgørelse 2010/96/FUSP om Den Europæiske Unions militærmission for at bidrage til uddannelsen af somaliske sikkerhedsstyrker

11.12.2020   
               
               
                  DA
               
               
                  Den Europæiske Unions Tidende
               
               
                  L 419/28
               
            
         RÅDETS AFGØRELSE (FUSP) 2020/2032
         af 10. december 2020
         om ændring af afgørelse 2010/96/FUSP om Den Europæiske Unions militærmission for at bidrage til uddannelsen af somaliske sikkerhedsstyrker
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 42, stk. 4, og artikel 43, stk. 2,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 15. februar 2010 vedtog Rådet afgørelse 2010/96/FUSP (1) om oprettelse af Den Europæiske Unions militærmission for at bidrage til uddannelsen af somaliske sikkerhedsstyrker (EUTM Somalia).
                  
               
                     (2)
                  
                  
                     Den 19. november 2018 vedtog Rådet afgørelse (FUSP) 2018/1787 (2) om forlængelse af EUTM Somalia indtil den 31. december 2020.
                  
               
                     (3)
                  
                  
                     I forbindelse med en holistisk og koordineret strategisk revision af FSFP's engagement i Somalia og på Afrikas Horn har Den Udenrigs- og Sikkerhedspolitiske Komité anbefalet, at EUTM Somalias mandat forlænges indtil den 31. december 2022.
                  
               
                     (4)
                  
                  
                     Afgørelse 2010/96/FUSP bør ændres i overensstemmelse hermed.
                  
               
                     (5)
                  
                  
                     I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet. Danmark deltager ikke i gennemførelsen af denne afgørelse og deltager derfor ikke i finansieringen af denne mission —
                  
               VEDTAGET DENNE AFGØRELSE:
         
            Artikel 1
            Afgørelse 2010/96/FUSP ændres således:
            
                        1)
                     
                     
                        Artikel 1 affattes således:
                        
                           »Artikel 1
                           Mission
                           
                              1.   Unionen gennemfører en militær uddannelsesmission (EUTM Somalia) for at bidrage til opbygningen og styrkelsen af de somaliske nationale væbnede styrker (SNAF), der er ansvarlige over for den somaliske nationale regering i overensstemmelse med somaliske behov og prioriteter, og for at støtte gennemførelsen af den somaliske overgangsplan for overførsel af sikkerhedsansvaret til de somaliske myndigheder.
                           
                           
                              2.   For at nå de mål, der er fastsat i stk. 1, indsættes EU-militærmissionen i Somalia for at tackle både institutionsopbygning i forsvarssektoren gennem strategisk rådgivning og direkte støtte til SNAF gennem uddannelse, rådgivning og mentorordninger.
                           
                           
                              3.   Fra 2021 og fremefter støtter EUTM Somalia navnlig udviklingen af det somalisk ejede uddannelsessystem med henblik på i princippet gradvist at overdrage uddannelsen til SNAF inden udgangen af 2022. EUTM Somalia sørger for mentorordninger i forbindelse med somalisk ejet og somalisk ydet uddannelse og indfører kapacitet til at følge og vurdere enheder, den har uddannet. EUTM Somalia bistår også i fornødent omfang andre EU-aktører, så vidt midler og kapacitet rækker, med gennemførelsen af deres respektive mandater på det sikkerheds- og forsvarspolitiske område i Somalia, herunder især EUCAP Somalia for så vidt angår interoperabilitet mellem SNAF og de somaliske politistyrker og støttepakken til fredsfaciliteten for Afrika eller enhver fremtidig EU-støtte til de somaliske sikkerhedsstyrker.
                           
                           
                              4.   Med forbehold af Den Udenrigs- og Sikkerhedspolitiske Komités godkendelse og så vidt midler og kapacitet rækker, planlægger og gennemfører EUTM Somalia decentraliserede aktiviteter til støtte for SNAF's regionale hovedkvarter.
                           
                           
                              5.   Gennemførelsen i Somalia af aktiviteterne i henhold til mandatet afhænger af sikkerhedsforholdene i Somalia og den politiske vejledning fra Den Udenrigs- og Sikkerhedspolitiske Komité.«
                           
                        
                     
                  
                        2)
                     
                     
                        Artikel 3, stk. 2 og 3, affattes således:
                        
                           »2.   Missionsstyrkens hovedkvarter placeres i Mogadishu og opererer under kommando af den øverstbefalende for EU-missionsstyrken. Det omfatter også støtteenheder i Bruxelles og Nairobi samt et forbindelseskontor i Djibouti. Støtteenheden i Bruxelles placeres i MPCC.«
                        
                     
                  
                        3)
                     
                     
                        Artikel 7, stk. 3, affattes således:
                        
                           »3.   EUTM Somalia opretholder og forbedrer koordinationen med Atalanta, med EUCAP Somalia og med Unionens relevante bistandsprogrammer. I overensstemmelse med sit mandat, der er fastsat i Rådets afgørelse (FUSP) 2017/971 (*1), letter MPCC en sådan koordinering og informationsudveksling med henblik på at øge sammenhængen, effektiviteten og synergien mellem missionerne og operationen under den fælles sikkerheds- og forsvarspolitik i regionen.
                        
                        
                           (*1)  Rådets afgørelse (FUSP) 2017/971 af 8. juni 2017 om fastlæggelse af ordningerne for planlægning og gennemførelse af EU's FSFP-militærmissioner uden udøvende beføjelser og om ændring af afgørelse 2010/96/FUSP om Den Europæiske Unions militærmission for at bidrage til uddannelsen af somaliske sikkerhedsstyrker, 2013/34/FUSP om Den Europæiske Unions militærmission for at bidrage til uddannelsen af Malis væbnede styrker (EUTM Mali) og (FUSP) 2016/610 om Den Europæiske Unions militære FSFP-uddannelsesmission i Den Centralafrikanske Republik (EUTM RCA) (EUT L 146 af 9.6.2017, s. 133).«"
                        
                     
                  
                        4)
                     
                     
                        I artikel 10 tilføjes følgende stykke:
                        
                           »8.   Det finansielle referencegrundlag for de fælles udgifter til EU-militærmissionen for perioden 1. januar 2021 til 31. december 2022 udgør 25 234 700 EUR. Den procentdel af referencebeløbet, der er omhandlet i artikel 25, stk. 1, i afgørelse (FUSP) 2015/528, er 0 %, og den procentdel, der er omhandlet i nævnte afgørelses artikel 34, stk. 3, er 0 %.«
                        
                     
                  
                        5)
                     
                     
                        Artikel 12, stk. 2, affattes således:
                        
                           »2.   EU-militærmissionens mandat udløber den 31. december 2022.«
                        
                     
                  
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 10. december 2020.
            
               
                  På Rådets vegne
               
               M. ROTH
               
                  Formand
               
            
         
         
            (1)  Rådets afgørelse 2010/96/FUSP af 15. februar 2010 om Den Europæiske Unions militærmission for at bidrage til uddannelsen af somaliske sikkerhedsstyrker (EUT L 44 af 19.2.2010, s. 16).
         
            (2)  Rådets afgørelse (FUSP) 2018/1787 af 19. november 2018 om ændring og forlængelse af afgørelse 2010/96/FUSP om Den Europæiske Unions militærmission for at bidrage til uddannelsen af somaliske sikkerhedsstyrker (EUT L 293 af 20.11.2018, s. 9).